༄༅། ། དྲིལ་བུ་པའི་དབང་གི་བྱ་བ་བསྡུས་པ་(ཞ¡¡སྡོམ་ཚིག་)བཞུགས་སོ། །
༄༅། ། ཨོྃ་སྭསྟི་སིདྡྷཾ། སྐུ་གསུམ་ཡེ་ཤེས་ལྔ་ཡི་དངོས། ། མཁའ་འགྲོའི་དབང་ཕྱུག་བཅོམ་ལྡན་འདས། ། འཁོར་ལོ་སྡོམ་པ་ལ་བཏུད་དེ། ། དབང་གི་བྱ་བ་མདོར་བསྡུས་བཤད། ། འཁོར་ལོ་གསུམ་རིམ་རྣལ་འབྱོར་ཉིད། ། གང་གིས་ཁམས་གསུམ་སེམས་ཅན་རྣམས། ། རྡོ་རྗེ་འཆང་གི་གནས་ཐོབ་པའི། ། དབང་བསྐུར་ཆོ་གའི་རིམ་པ་བཤད། ། དབང་བསྐུར་དཀྱིལ་འཁོར་སྔོན་འགྲོ་བར། །  རྡོ་རྗེ་འཆང་གིས་གསུངས་པ་སྟེ། ། འོན་ཀྱང་དཀྱིལ་འཁོར་དེའི་རང་བཞིན། །  ཅི་ཡིན་དེ་ནི་འདི་ལྟར་བཤད། ། རི་མོར་གནས་པའི་ལས་དང་ནི། ། ཐིག་ལ་ཚོན་དགྱེའི་རིམ་པ་བསྟན། ། འགྲོ་བ་འདི་དག་རང་བཞིན་གྱིས། ། གྲུབ་པའི་དཀྱིལ་འཁོར་གཉིས་མེད་པའོ། ། བཅོས་མ་གཉིས་ཀྱི་ངོ་བོ་གང་། ། དེ་ནི་གདུལ་བྱའི་དབང་ལས་འདོད། ། མཁས་པས་བསྒྲུབ་བྱ་དེ་མིན་ཏེ། ། ཡང་དག་དོན་མཐོང་གྲོལ་ཕྱིར་རོ། ། འཁོར་ལོ་གསུམ་གྱི་དཀྱིལ་འཁོར་གྲུབ། ། དཀྱིལ་འཁོར་ལྷ་རྣམས་གྲུབ་པའོ། ། དེ་ཡི་དབང་བསྐུར་ལ་སོགས་རིམ། ། ཅི་ནས་མ་གྲུབ་ཡང་གྲུབ་བྱེད། ། དེ་ཡི་རང་བཞིན་མི་ཤེས་རྣམས། ། སྣོད་དུ་བྱ་བར་བཞེད་པ་སྟེ། ། དབང་བསྐུར་སོགས་རིམ་ཀུན་རྫོབ་ཏུ།  ། ཐ་སྙད་དུ་ཡང་གྲུབ་པའོ། ། སློབ་དཔོན་ལ་སོགས་དབྱེ་བ་ཡིས། ། དབང་བསྐུར་རྣམ་པ་བཞིར་བཤད་དེ། ། ཆུ་ཡི་དབང་སོགས་དབྱེ་བ་ཡིས། ། བཞི་པོ་དེ་ནི་བཅུ་བཞིའོ། ། དེའང་ལྔ་སྟེ། དབང་ཆོས་རྒྱལ་འཕགས་པའི་གསུང་རབ་དཔེ་བསྡུར་མ་པོད་གཉིས་པ། མེས་པོའི་ཤུལ་བཞག་ལས།  ས་སྐྱ་བཀའ་འབུམ།

བསྐུར་གྱི་སྔོན་དུ་(ཞལུ+དཀྱིལ་འཁོར་)འགྲོ་བའི་འཐད་པ། གང་དུ་འཇུག་པའི་ཡུལ་དཀྱིལ་འཁོར་གྱི་རབ་ཏུ་དབྱེ་བ། བཅོས་མ་གཉིས་སྤངས་ཏེ་རང་བཞིན་གྱིས་གྲུབ་པའི་དཀྱིལ་འཁོར་ལ་བརྟེན་པའི་ཚུལ། དོན་དམ་པར་སྤྲོས་པ་ལས་གྲོལ་ཡང་ཀུན་རྫོབ་ཏུ་དབང་བསྐུར་བའི་འཐད་པ། དབང་གྱི་དབྱེ་བ་སྤྱིར་བསྟན་པའོ། ། བསྙེན་པ་སྔོན་དུ་སོང་བ་ཡིས། །དང་པོར་བདག་གི་རྣལ་འབྱོར་བྱ། །སྔགས་སོགས་ཀྱིས་མཆོད་གཏོར་མ་སྦྱིན། ། བུམ་པའི་ཆོ་ག་ལེགས་བྱས་ལ། ། དཔའ་བོ་རྣལ་འབྱོར་མ་རྣམས་མཆོད། ། སྤྱི་ཡི་རྣམ་གཞག་སྔོན་འགྲོ་བས། ། མཎྜལ་ཕུལ་ལ་བདེན་པ་བརྗོད། ། གདོང་གཡོགས་བཅིངས་ལ་མེ་ཏོག་གཏད། ། བསྲུང་ཞིང་བྱིན་རླབས་འདོད་པ་དྲི། ། བྱང་སེམས་བསྐྱེད་དེ་གསང་བར་གདམས། ། ནང་དུ་བཅུག་ལ་གསོལ་བ་གདབ། ། དམ་ཚིག་བསྒྲགས་པ་ཐུན་མོང་དང་། ཁྱད་པར་གྱི་ནི་སྡོམ་པ་སྦྱིན། ། ལེགས་སྦྱངས་དངོས་གཞིའི་ཆོ་ག་བྱ། ། དམ་ལ་བཞག་ཅིང་ཡེ་ཤེས་དབབ༑  ༑ མེ་ཏོག་དོར་ལ་དཀྱིལ་འཁོར་བསྟན། ། འཇུག་པ་ཡི་ནི་ཆོ་གའོ། ། དབང་གི་དོན་དུ་གསོལ་བ་གདབ། ། དབང་བསྐུར་རྣམ་པ་བཅུ་བཞི་ཡིས། ། དེ་ནས་དབང་ནི་བསྐུར་བར་བྱ། ། སྔགས་དང་ཆུ་དང་ཅོད་པན་དང་། ། རྡོ་རྗེ་དྲིལ་བུ་མིང་གི་དབང་༑  ༑ བརྟུལ་ཞུགས་གཉིས་དང་ལུང་བསྟན་དང་། ། སློབ་དཔོན་དབང་དང་རྗེས་གནང་དང་། ། གསང་བ་ཤེས་རབ་ཡེ་ཤེས་དང་། ། བཞི་པ་ཡང་ནི་དེ་བཞིན་ནོ༑ ༑ སློབ་དཔོན་ལ་སོགས་བཞི་པོ་ཡང་། ། སྔོན་འགྲོ་དངོས་གཞི་མཇུག་གི་ལས། ། གསུམ(ཞདེ་)གསུམ་གྱིས་ནི་ཡང་དག་བསྡུས། ། གཞན་དོན་བྱ་བའི་རིམ་པའོ། ། རང་གིས་དམ་ཚིག་གསོ་འདོད་ན། ། མདུན་དུ་དཀྱིལ་འཁོར་བསྒྲུབས་ལ་མཆོད། ། སློབ་དཔོན་གྱི་ནི་ཆོ་ག་རྣམས། ། དཀྱིལ་འཁོར་གཙོ་བོས་མཛད་པར་བསམ། ། ཆོ་གའི་གོ་རིམ་སྔར་དང་མཚུངས། ། རྗེས་ཀྱི་བྱ་བ་གཞན་དང་འདྲ། ། འོན་ཀྱང་གཏོར་མགྲོན་མ་གཏོགས་པ། ། གཞན་ནི་གཤེགས་སུ་གསོལ་བ་མེད། ། ལུས་ལ་དཀྱིལ་འཁོར་ལ་བརྟེན་ཕྱིར། ། དབང་གི་བྱ་བ་མདོར་བསྡུས་པའོ། ། ཟབ་མོའི་རྒྱུད་ལ་བརྟེན་ནས་ནི། ། རྣལ་འབྱོར་དབང་ཕྱུག་དྲིལ་བུ་པས། ། དབང་བསྐུར་ཆོ་གའི་རིམ་པ་མཛད། ། དེ་ཡི་མདོར་བསྡུས་བདག་གིས་སྦྱར། ། དེ་ལས་བྱུང་བའི་དགེ་བ་དེས། ། འགྲོ་ཀུན་ལམ་མཆོག་འདིར་ཞུགས་ནས། ། སྒྲིབ་པའི་དྲི་མ་ཀུན་སྤངས་ཏེ། ། རྫོགས་པའི་བྱང་ཆུབ་ཐོབ་བར་ཤོག། ལུས་ཀྱི་དཀྱིལ་འཁོར་ལ་བརྟེན་ཏེ་དབང་བསྐུར་བའི་ཆོ་ག་མདོར་བསྡུས་འཕགས་པའི་མིང་དང་ལྡན་པས་སྦྱར་བ་རྫོགས་སོ༑ ༑ ༑ ༑